*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*138. számú előterjesztés*

Bátaszék Város Önkormányzat Képviselő-testületének 2025. június 25-én

16.00 órakor megtartandó ülésére

hozzájárulás és támogatás nyújtása Bátaszék Város Roma Nemzetiségi Önkormányzat részére kopjafa állításához

|  |
| --- |
| **Előterjesztő:** Dr. Bozsolik Róbert polgármester**Készítette:** dr. Buzás Zsófia mb. kirendeltségvezető **Törvényességi ellenőrzést végezte:** Kondriczné dr. Varga Erzsébet jegyző**Tárgyalja:**KOIS Bizottság 2025.06.23. PG Bizottság 2025.06.24. |

**Tisztelt Képviselő-testület!**

Bátaszék Város Roma Nemzetiségi Önkormányzata az önkormányzati tulajdonban lévő Bátaszék 19 hrsz. alatti ingatlanon található „Emlékezés Parkjában” kopjafát kíván állítani a holokauszt áldozatainak emlékére. Az emlékoszlop motívumainak részletes leírását az előterjesztés 1. számú melléklete tartalmazza.

Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 42. § 8. pontja alapján *„a képviselő-testület hatásköréből nem ruházható át: köztéri szobor, műalkotás állítása”.*

Fenitek alapján a kopjafa „Emlékezés Parkjába” történő elhelyezéséhez Bátaszék Város Önkormányzata Képviselő-testületének, mint az ingatlan tulajdonosának hozzájárulására van szükség.

Bátaszék Város Roma Nemzetiségi Önkormányzata kéri Bátaszék Város Önkormányzatát a kopjafa állításához szükséges költségekhez való hozzájárulásban. Ennek érdekében javasoljuk 50.000 Ft összegben a tervezett beruházás támogatását. A támogatási szerződés tervezetét a 2. számú melléklet tartalmazza.

A fentiekre figyelemmel az alábbi határozati javaslat elfogadását javasoljuk:

**H a t á r o z a t i j a v a s l a t :**

**a Bátaszék Város Roma Nemzetiségi Önkormányzat által állított kopjafa elhelyezésének jóváhagyására és támogatás nyújtására**

Bátaszék Város Önkormányzata Képviselő-testülete

1. a holokauszt áldozatainak emlékére a „Emlékezés Parkjában” elhelyezendő kopjafa állításához tulajdonosként hozzájárul;
2. a holokauszt áldozatainak emlékére a „Emlékezés Parkjában” elhelyezendő kopjafa állításának költségeihez 50.000 Ft vissza nem térítendő támogatást biztosít a Bátaszék Város Roma Nemzetiségi Önkormányzat részére az önkormányzat 2025. évi költségvetésének általános tartalék keret terhére;
3. felhatalmazza a polgármestert a támogatási szerződés aláírására.

*Határidő:* 2025. július 4.

*Felelős*: Dr. Bozsolik Róbert polgármester

 (szerződés aláírásáért)

*Határozatról értesül*: Bátaszéki RNÖ

 Bátaszéki KÖH Pénzügyi Iroda

 irattár